Hoe kry ek wysheid? (4) - www.bybelkennis.co.za
by Coen Slabber · Published 05/02/2018 · Updated 01/02/2018
Wysheid is 'n vrou wat langs die staat staan en roep, sy laat haar stem hoor op die stadspleine, sy roep bo die rumoer uit, by die ingange van die stadspoorte, sê sy wat sy te sê het (Spreuke 120 – 21).
Hier nooi Wysheid mense uit om van haar te leer. Sy doen dit nie vanuit 'n ivoortoring nie, maar van die stadsplein en ander openbare plekke van die stad. Wysheid word net deur ondervinding ontwikkel. Maak nie saak hoe hard jy studeer nie, die student word net in sy veld wys in de ondervindings van die ware lewe.
Wysheid kan nie oorgedra word in 'n reeks praatjies nie. Dit is ontoeganklik vir mense wat te besig is vir die metode. Dit kom eerstens deur ondervinding en tweedens deur diep en eerlike nadenke oor die ondervinding. Dit ontwikkel net as ons vrae vra. Jesus, ons Leermeester, het dikwels gelykenisse vertel. Onthou hoe hy dikwels vrae met ander vrae beantwoord het (Matteus 13:10; Lukas 20:4 en Johannes 16:29). So het Hy probeer om ons te laat nadink/dink en groei in wysheid.
Wat het onlangs met jou gebeur wat goed of moeilik was? Hy jy daaroor alleen of met ander daaroor nagedink om wysheid daaruit te leer? Ons weet baie van die Bybel wat ons nog nooit deel van ons lewens gemaak het nie. Ons moenie net hoorders van God se woord wees nie, maar ook doeners.
Julle moet doen wat die woord sê en dit nie net aanhoor nie, anders bedrieg julle julleself (Jakobus 1:22)